CELEX: 22007D0052
Language: hu
Date: 2007-06-08 00:00:00
Title: Az EGT-Vegyesbizottság 52/2007 határozata ( 2007. június 8. ) az EGT-megállapodás XIII. mellékletének (Közlekedés) módosításáról - A Szerződő Felek együttes nyilatkozata az 1891/2006/EK európai parlamenti és tanácsi rendeletet a megállapodásba beillesztő 52/2007 EGT-vegyesbizottsági határozathoz

11.10.2007   
            
            
               HU
            
            
               Az Európai Unió Hivatalos Lapja
            
            
               L 266/10
            
         
      AZ EGT-VEGYESBIZOTTSÁG 52/2007 HATÁROZATA
   
   (2007. június 8.)
   az EGT-megállapodás XIII. mellékletének (Közlekedés) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2007. április 27-i 44/2007 EGT-vegyesbizottsági határozat (1) módosította.
            
         
               (2)
            
            
               A hajók által okozott szennyezés elleni fellépés területén az Európai Tengerészeti Biztonsági Ügynökség cselekvéseinek többéves finanszírozásáról és az 1406/2002/EK rendelet módosításáról szóló, a HL L 30., 2007.2.3., 11. o. által helyesbített, 2006. december 18-i 1891/2006/EK európai parlamenti és tanácsi rendeletet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a következőképpen módosul:
   
               1.
            
            
               Az 56o. pontot (1406/2002/EK európai parlamenti és tanácsi rendelet) követően a következő ponttal egészül ki:
               
                           „56oa.
                        
                        
                           
                              32006 R 1891: az Európai Parlament és a Tanács 2006. december 18-i 1891/2006/EK rendelete a hajók által okozott szennyezés elleni fellépés területén az Európai Tengerészeti Biztonsági Ügynökség cselekvéseinek többéves finanszírozásáról és az 1406/2002/EK rendelet módosításáról (HL L 394., 2006.12.30., 1. o.), amelyet a HL L 30., 2007.2.3., 11. o. helyesbített.”
                        
                     
         
               2.
            
            
               Az 56o. pont (1406/2002/EK európai parlamenti és tanácsi rendelet) a következő francia bekezdéssel egészül ki:
               
                           „–
                        
                        
                           
                              32006 R 1891: az Európai Parlament és a Tanács 2006. december 18-i 1891/2006/EK rendelete (HL L 394., 2006.12.30., 1. o.), amelyet a HL L 30., 2007.2.3., 11. o. helyesbített.”
                        
                     
         2. cikk
   A HL L 30., 2007.2.3., 11. o. által helyesbített 1891/2006/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. június 9-én lép hatályba, feltéve, hogy az EGT-Vegyesbizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. június 8-án.
      
         
            az EGT-Vegyesbizottság részéről
         
         
            az elnök
         
         Alan SEATTER
         
      
   
   
      (1)  HL L 209., 2007.8.9., 80. o.
   
   
      (2)  HL L 394., 2006.12.30., 1. o.
   
   
      (3)  Alkotmányos követelmények fennállását nem jelezték.
   
      A Szerződő Felek együttes nyilatkozata
      az 1891/2006/EK európai parlamenti és tanácsi rendeletet a megállapodásba beillesztő 52/2007 EGT-vegyesbizottsági határozathoz
      Az 1891/2006/EK európai parlamenti és tanácsi rendelet annak sérelme nélkül kerül beillesztésre a megállapodásba, hogy a rendelet olyan jogi aktusokra hivatkozik, amelyeket nem illesztettek be az EGT-megállapodásba.